*****

ΚΑΝΟΝΙΣΜΟΣ (ΕΟΚ) αριθ. 165/86 ΤΗΣ ΕΠΙΤΡΟΠΗΣ

της 27ης Ιανουαρίου 1986

περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στην Ιταλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 20,

Εκτιμώντας:

ότι, λόγω της εμφανίσεως αφθώδους πυρετού σε μια περιοχή παραγωγής στην Ιταλία, είναι προσωρινά αδύνατη η αποστολή ζώντων χοίρων, που προέρχονται από την περιοχή αυτή· ότι η αποστολή χοιρείου κρέατος απαγορεύεται επίσης από κάθε περιοχή του εδάφους που σε μια ζώνη ακτίνας 10 km γύρω από κάθε εστία αφθώδους πυρετού που διαπιστώθηκε μετά την 1η Νοεμβρίου 1985· ότι οι απαγορεύσεις αυτές εφαρμόζονται επίσης στο εμπόριο των ζώων και του κρέατος με τα άλλα κράτη μέλη βάσει της αποφάσεως 85/632/ΕΟΚ της Επιτροπής της 18ης Δεκεμβρίου 1985 όσον αφορά ορισμένα μέτρα προστασίας εναντίον του αφθώδους πυρετού στην Ιταλία (3), όπως τροποποιήθηκε από την απόφαση 86/7/ΕΟΚ (4)·

ότι η αποστολή χοιρείου κρέατος για αποθεματοποίηση έξω από την περιοχή αυτή μπορεί να πραγματοποιηθεί, υπό τον όρο ότι θα τηρηθούν οι διατάξεις της οδηγίας 72/461/ΕΟΚ του Συμβουλίιου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (5), όπως τροποποιήθηκε τελευταία από την οδηγία 85/322/ΕΟΚ (6)·

ότι, για να ληφθούν υπόψη οι περιορισμοί στην ελεύθερη κυκλοφορία που προκύπτουν εξ αυτού του λόγου, πρέπει να ληφθούν εξαιρετικά μέτρα στηρίξεως της αγοράς στην συγκεκριμένη περιοχή ·

ότι, για το σκοπό αυτό, πρέπει να καθοριστούν ενισχύσεις στην ιδιωτική αποθεματοποίηση, όσον αφορά ορισμένα ευαίσθητα προϊόντα, σύμφωνα με τις λεπτομέρειες εφαρμογής της χορηγήσεως ενισχύσεων ιδιωτικής αποθεματοποιήσεως στον τομέα του χοιρείου κρέατος, που έχουν θεσπισθεί από τον κανονισμό (ΕΟΚ) αριθ. 1092/80 της Επιτροπής (7), όπως τροποποίηθηκε από τον κανονισμό (ΕΟΚ) αριθ. 201/85 της Επιτροπής (8)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 27 Ιανουαρίου και μέχρι την 1η Μαρτίου 1986, μπορούν να υποβληθούν στον ιταλικό οργανισμό παρεμβάσεως αιτήσεις ενισχύσεως για ιδιωτική αποθεματοποίηση στον τομέα του χοιρείου κρέατος, σύμφωνα με τις διατάξεις του κανονισμού (ΕΟΚ) αριθ. 1092/80 και του παρόντος κανονισμού.

Αντικείμενο των ενισχύσεων δύνανται να αποτελέσουν μόνο τα προϊόντα που προέρχονται από χοίρους οι οποίοι έχουν εκτραφεί σε μια ζώνη ακτίνας 10 km γύρω από κάθε εστία αφθώδους πυρετού που διαπιστώθηκε μετά την 1η Νοεμβρίου 1985 στην επαρχία του Reggio Emilia, Τοπικές Υγειονομικές Μονάδες αριθ. 9, 11 και 12· ότι στην επαρχία της Montena, Τοπικές Υγειονομικές Μονάδες αριθ. 14, 16 και στο βόρειο τμήμα της Μονάδας αριθ. 17, που οριοθετείται προς νότο από μια γραμμή που χαράσσεται Ανατολικοδυτικά από την ένωση των συνόρων των Τοπικών Υγειονομικών Μονάδων αριθ. 12 και 13· και στην επαρχία της Bologna, Τοπική Υγειονομική Μονάδα αριθ. 26.

Οι αποθεματοποιήσεις μπορούν να πραγματοποιηθούν έξω από τη ζώνη προστασίας, όπως ορίζεται ανωτέρω, υπό τον όρο ότι τηρούνται οι διατάξεις της οδηγίας 72/461/ΕΟΚ περί των προβλημάτων υγειονομικού ελέγχου. Ο πίνακας των προϊόντων που δύνανται να τύχουν των ενισχύσεων και τα σχετικά ποσά καθορίζονται στο παράρτημα.

2. Εάν η διάρκεια της αποθεματοποιήσεως μειωθεί ή παραταθεί, το ύψος των ποσών των ενισχύσεων προσαρμόζεται ανάλογα. Τα ποσά των μηνιαίων συμπληρωμάτων ή των ημερήσιων ελαττώσεων καθορίζονται στο παράρτημα, στήλες 6 και 7.

Άρθρο 2

Οι ελάχιστες ποσότητες, ανά σύμβαση και ανά προϊόν, καθορίζονται σε 2 τόνους.

Άρθρο 3

Η εγγύηση ανέρχεται στο 20 % του ύψους των ποσών των ενισχύσεων που καθορίζονται στο παράρτημα.

Αρθρο 4

Ο παρών κανονισμός αρχίζει να ισχύει την ημέρα που δημοσιεύεται στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 27 Ιανουαρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιανουαρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 379 της 31. 12. 1985.

(4) Βλέπε σελίδα 20 της παρούσας Επίσημης Εφημερίδας.

(5) ΕΕ αριθ. L 302 της 31. 12. 1972, σ. 24.

(6) ΕΕ αριθ. L 168 της 28. 6. 1985, σ. 41.

(7) ΕΕ αριθ. L 114 της 3. 5. 1980, σ. 22.

(8) ΕΕ αριθ. L 23 της 26. 1. 1985, σ. 19.

ΠΑΡΑΡΤΗΜΑ

(σε ECU/τόνο)

1.2.3,5.6,7 // // // // // Κλάση

του κοινού

δασμολογίου

// Προϊόντα στα οποία χορηγούνται ενισχύσεις

// Ύψος των ποσών της ενισχύσεως

για περίοδο αποθεματοποιήσεως

// Ύψος του ποσού

1.2.3.4.5.6.7 // // // 5 μηνών // 6 μηνών // 7 μηνών // Μηνιαίο

συμπλήρωμα // Ημερήσια

μείωση // // // // // // // // 1

// 2

// 3 // 4 // 5 // 6 // 7 // // // // // // // // ex 02.01 Α ΙΙΙ α) 1 // Ολόκληρα σφάγια ή ημιμόρια σφαγίου, άνευ της κεφαλής, του περινεφρικού λίπους, των νεφρών, των εμπροσθίων ποδών, της ουράς, του διαφράγματος και του νωτιαίου μυελού, νωπά ή διατετηρημένα δι' απλής ψύξεως (1) // 292 // 323 // 354 // 31 // 1,03 // ex 02.01 Α ΙΙΙ α) 2 // Χοιρομέρια νωπά ή διατετηρημένα με απλή ψύξη // 349 // 384 // 419 // 35 // 1,17 // ex 02.01 Α ΙΙΙ α) 3 // Εμπρόσθια μέρη ή ωμοπλάτες, νωπά ή διατετηρημένα με απλή ψύξη // 349 // 384 // 419 // 35 // 1,17 // ex 02.01 Α ΙΙΙ α) 4 // Θωρακοοσφυϊκή χώρα μετά ή άνευ τραχήλου, νωπή ή διατετηρημένη δι' απλής ψύξεως (2) // 349 // 384 // 419 // 35 // 1,17 // ex 02.01 Α ΙΙΙ α) 5 // Κοιλιακή χώρα (πανσέτα) που παρουσιάζεται ολόκληρη ή κατά ορθογώνια τομή, νωπή ή διατηρημένη με απλή ψύξη // 190 // 217 // 244 // 27 // 0,90 // ex 02.01 Α ΙΙΙ α) 6 αα) // Χοιρομέρια, εμπρόσθια μέρη, ωμοπλάτες, θωρακοοσφυϊκή χώρα μετά ή άνευ τραχήλου, νωπά ή διατετηρημένα με απλή ψύξη (3) // 349 // 384 // 419 // 35 // 1,17 // ex 02.06 Β Ι β) 1 // Χοιρομέρια απεξηρομμένα ή καπνιστά // - // 370 // 422 // 52 // 1,73 // // // // // // //

(1) Δύνανται επίσης να τύχουν της ενισχύσεως που προβλέπεται για τα προϊόντα της διακρίσεως ex 02.01 Α ΙΙΙ α) 1 τα νωπά ημιμόρια σφαγίου που παρουσιάζονται σύμφωνα με τον τεμαχισμό Wiltshire, δηλαδή άνευ της κεφαλής, των ποδών, της ουράς, του περινεφρικού λίπους, του φιλέτου, της ωμοπλάτης, του στέρνου, της σπονδυλικής στήλης, του ιλιακού οστού και του διαφράγματος.

(2) Η θωρακοοσφυϊκή χώρα της διακρίσεως ex 02.01 Α ΙΙΙ α) 4 νοείται μετά ή άνευ δέρματος. Εν τούτοις, το πάχος του λαρδίου δεν δύναται να υπερβαίνει τα 25 χιλιοστόμετρα.

(3) Οι θωρακοοσφυϊκές χώρες και οι τράχηλοι που αναφέρονται στη διάκριση ex 02.01 Α ΙΙΙ α) 6 αα) νοούνται μετά ή άνευ δέρματος· το πάχος του συμφυούς λαρδίου δεν δύναται εν τούτοις να υπερβαίνει τα 25 χιλιοστόμετρα. Η ελάχιστη ποσότητα των 5 τόνων αφορά το σύνολο των προϊόντων.